Henri Morier yenna-d deg usegzawal-is n tmedyazt d tesnukyest belli takanit neɣ aserwes « d assaɣ id-yettilin ger snat n tiktiwin neɣ n tɣawsiwin anda yiwet n tekti temmal-d tayeḍ».4Ayagi yemmal-d ayen yellan gar sin yinawen id-yettaken tulmisin kif kif-itent, d acu kan yewwi-aɣ-id lḥal ad nwali neɣ ad nger tamawt ɣef wawalen anda i d-yella ukenni, akken daɣen tettbeggin-d aseqreb deg yinaw n snat n tiktiwin tigejdanin, i yesɛan tulmisin i tent-yesduklen xas ulama ur ttikint ara ɣer yiwen wannar, ḥalama tesdukkel sin wawalen yemqaraben deg unamek.